Bændur fá að minnsta kosti 20 prósent meira fyrir afurðir sínar frá Kjarnafæði - Norðlenska hf þegar ný verðskrá verður gefin út innan tíðar. Forstjóri fyrirtækisins segir að tillögur spretthóps matvælaráðherra, sem kynntar voru í gær, séu greininni til góðs.
Ég tel að þessar tillögur séu að mörgu leyti góðar. Þær eru til þess fallnar að draga úr verðhækkunum sem ella hefðu orðið meiri.
Segir Ágúst Torfi Hauksson forstjóri Kjarnafæðis - Norðlenska hf. Hann segir að tillögur spretthópsins um hagræðingu afurðastöðvanna séu til þess fallnar að bæta stöðu bænda.
Ég tel að það væri mikið heillaskref að fara þá leið.
Hefur það ekki verið heimilt fram að þessu? Ekki með þeim hætti sem þarf.
Munið þið hækka afurðaverð? Jájá, það liggur alveg fyrir.
Það er alveg ljóst að það er þörf á því að verð til bænda hækki til að rekstur þeirra gangi upp.
Og um hversu mikið munið þið hækka afurðaverð?
Við hjá Kjarnafæði - Norðlenska stefnum að því að borga eigi lægra en aðrar afurðastöðvar gera á landinu.
En fer þetta ekki bara beint út í verðlagið? Nei. það er ekki allur tilkostnaður við framleiðsluna að hækka í sömu hlutföllum. Önnur aðföng sem þú notar til framleiðslunnar hækka ekki jafn mikið og kjötið gerir í innkaupum.
Það mun samt hækka? Það liggur alveg fyrir.
En er ekkert hætt við að það hafi áhrif á neyslu- og kauphegðun fólks; að það fari að leita í ódýrari vöru? Það er alltaf hætta á því, þegar það verða verðbreytingar, að eftirspurn minnki.